open-index/open-wikipedia-markdown huggingface dataset:
Creoda av Mercia

**Creoda**  eller **Crida**  (født ca. 540, død ca. 593) var konge av de angelsaksiske kongeriket Mercia i det som i dag er England fra ca. 585 til sin død. Han er den første kjente konge av Mercia.

Han skal ha vært sønn av Cynewald, og dermed barnebarn av Cnebba og oldebarn av Icel. Medlemmer av Mercias kongeslekt kalles derfor *Inclingas*. Dermed er han av den fjerde generasjonen av anglere i England. Det er mulig at slekten opprinnelig bodde lenger øst, og at dette er årsaken til at det ikke er hans far, bestefar eller oldefar som regnes som første konge av Mercia. Han ble etterfulgt av sin sønn Pybba.

## Historisiteten
Selv om Creoda er omtalt i en slektstavle i *[[Den angelsaksiske krønike]]* er han ikke omtalt som en konge. Hans eksistens er omdiskutert hos en del forskere. Barbara Yorke skrev: «Selv om der mulig at en form for kongeliste kunne være kilden til informasjonen (skjønt listene i Worcester begynner med Penda), kan disse oppslagene være ikke mer enn intelligente gjetninger basert på navn avledet fra Beda og genealogien til Æthelred, mens datoene synes å være påvirket av et bokført oppslag i *Den angelsaksiske krønike* for dødsfallet til en vestsaksisk Creoda... De bevarte kildene tillater oss ikke å mer si sikkert enn at kongeriket Mercia eksisterte ved slutten av 500-tallet.»

Yorks følelser var delta av Nicholas Brooks, professor i middelalderhistorie, som skrev at «Til tross for professor Davies’ forsøksvis støtte til historisiteten av dette materialet, kan det ikke bli sagt at det ennå er klart at hva som ligger bak disse spredte oppslagene i verkene til Henry av Huntingdon, Roger av Wendover og Matthew Paris er hva som helst annet mer viktig enn en del oppfinnsomme gjetninger av en engelsk munk, kanskje så sent som tidlig på 1100-tallet, på grunnlag av navn tilgjengelig hos Beda, den mercianske kongelige genealogi, og Den angelsaksiske krønike. På slik en tolkning vil det ikke være overraskende at de burde passe mer eller mindre med de fragmenter med informasjon som vi har om den tidlige historien om Mercia; for kompilatoren av disse oppslagene kan ha hatt tilgang til de samme kildene som er tilgjengelige for oss.»

Antydningen at Creoda var en konge av Mercia er funnet i ''Historia Anglorum'', skrevet av Henry av Huntingdon på den første halvdelen av 1100-tallet. Dateringen av Creodas død ble oppgitt av Henry til å ha skjedd i 593, men det synes å være basert på en forveksling: *Den angelsaksiske krønike* oppgir at for dette året døde en mann kalt Crida. men sammenhengen antyder at den døde mann var vestsaksisk og ikke fra Merica.

Creoda er nedtegnet av den mercianske slektsliste i *Anglian collection* («den anglikanske samling») for å ha vært sønn av Cynewald og oldebarn av Icel, den eponymiske stamfar til hans familie, *[[iclingas]]*.

## Referanser


## Eksterne lenker
* «Iclingas», *The History Files*
Tigerbalsam

**Tigerbalsam** (oppr. burmesisk *Ban Kim Ewe*) er en salve som kommer fra Orientens legekunst. Tigerbalsam finnes i en rød og en hvit utgave. Den vanligste bruken er på ømme muskler og forstuvninger. Hovedingredienser (opptil 50 %) er aromastoffer som mentol og kamfer. Disse skaper en følelse av varme i hud og muskulatur som blir påført balsamen.

Den opprinnelige tigerbalsamen het *Ban Kim Ewe* (som betyr *10&nbsp;000 gylne oljer*) og ble laget av en kineser som oppholdt seg i Burma. Det finnes både hvit og rød tigerbalsam. I den røde inngår kanelolje, som fargesetter balsamen. Opprinnelig var det også biokjemiske elementer fra tiger i tigerbalsam, men slikt inngår ikke i dagens oppskrifter.

Som alle preparater med innhold av sterke aromatiske stoffer kan dette gi overømfintlighetsreaksjoner. En bør også være forsiktig med å bruke det i ansiktet og til små barn.

## Eksterne lenker
* Pakningsvedlegg (svensk) pdf
* Tigerbalsam hjemmeside
* Produsentens hjemmeside
Chicheley

**Chicheley** er en landsby og verdslig sogn i Buckinghamshire i England, omkring 4 km nordøst for Newport Pagnell. Den administreres som en del av den enhetlige myndigheten og distriktet (borough) Milton Keynes. I henhold til folketellingen av 2010 bor det 134 innbyggere i landsbyen.

Navnet er av angelsaksisk opphav, og betyr «Ciccas rydning». I *[[Domesday Book]]* av 1086 er landsbyens navn stavet *Cicelai*.

Herregården i Chicheley ble opprinnelig eid av Pagnellfamilien fra Newport Pagnell, men de gav den i middelalderen til kirken. En periode var det kardinal Thomas Wolsey som eide landsbyen, men da han ble tvunget til å søke avskjed inndro Henrik VIII alle hans eiendeler. Bygningen ble sterkt skadet i den engelske borgerkrigen, ettersom den da hadde samme eier som garnisonen i Newport Pagnell. Den ble revet etter borgerkrigen, og Chicheley Hall ble bygget i stedet. Det eneste som er bevart av den gamle bygningen er deler av panelet og overliggeren på en dørkarm. 

Sognekirken i Chicheley er viet til den hellige Laurentius (på engelsk kalt for Lawrence). Den ble bygget i 1300-tallet, og ble kraftig restaurert og ombygget omkring 1708. Et av monumentene i kirken er Anthony Caves sarkofag, som er en kadavergrav.

## Se også
*Chicheley Hall

## Bilder

Fil:Chicheley - geograph.org.uk - 237095.jpg|Utsyn mot Chicheley  med tårnet av sognekirken stikkende opp.
Fil:Farmhouse - geograph.org.uk - 254796.jpg|Gårdshus ved hjørnet av Bedlam Lane, Chicheley.
Fil:The Chester Arms - geograph.org.uk - 254797.jpg|Puben Chester Arms.
Fil:The way to Bedlam - geograph.org.uk - 254794.jpg|Veien til Bedlam.
Fil:Roadsign - geograph.org.uk - 254790.jpg|Veiskilt ved krysset av Gog Lane og A422.


## Referanser


## Eksterne lenker
Argus 1

**Argus 1** var en prøvesprengning av en atombombe som en del av Operation Argus. Detonasjonen ble utført i Sør-Atlanteren 27. august 1958. Bomben var på 2 kilotonn (8,4 terajoule.)

## Se også
*Liste over prøvesprengninger
Odd Holten

**Odd Henry Holten** (1940–2026) var en norsk politiker som var stortingsrepresentant (KrF) for Østfold mellom 1989 og 2005. Fra 1997 til 2000 var han parlamentarisk nestleder i Kristelig Folkeparti.

Holten ble født i Øre, Møre og Romsdal og vokste opp på Hadeland. Han var utdannet diakon fra Det norske Diakonhjem 1963 og Hærens sanitets befalskole i 1964. Han var bestyrer og siden administrasjonssjef for Blå Kors i Fredrikstad. Han var også generalsekretær i Kristelig Folkeparti, og landsformann i Blå Kors fra 1982 til 1986.

Holten var far til sin etterfølger som Østfold KrFs stortingsrepresentant, Line Henriette Holten.

## Utmerkelser
*  Kongens fortjenstmedalje i gull (2009)

;Æresbevisninger
* 2007: Æresmedlem i Østfold KrF

## Stortinget – Presidentskap
* 1997–2001 president i Lagtinget
* 2001–2005 visepresident i Lagtinget

## Stortingskomitéer
* 1989–1993 medlem Finanskomitéen
* 1993–1997 medlem Valgkomitéen
* 1993–1997 medlem Finanskomitéen
* 1997–2001 varamedlem i Den utvidede utenrikskomitéen
* 1997–2001 nestleder Kontroll- og konstitusjonskomitéen
* 1997–2001 medlem Den utvidede utenrikskomitéen
* 1997–2001 medlem Arbeidsordningskomitéen
* 1997–2001 medlem Valgkomitéen
* 2001–2005 medlem i samferdselskomitéen

## Referanser


## Kilder
* Fødselsdagsomtale i *[[Aftenposten]]* 28. august 2010, side 13

## Eksterne lenker
*
László Lékai

** László Lékai ** (født 12. mars 1910 i Zalalövő ved Veszprém i Østerrike-Ungarn, død 30. juni 1986 i Budapest i Ungarn) var en av Den katolske kirkes kardinaler. Han var erkebiskop av Esztergom 1976&ndash;1989.

Under andre verdenskrig ble han sekretær til József Mindszenty, biskop av Veszprém og senere kardinal. Nazistene satt ham i fengsel i november 1944, og han kom fri i februar 1945. I 1972 ble han bispeviet og utnevnt til apostolisk administrator * ad nutum Sanctae Sedis* av Veszprém.

Han ble kreert til kardinal i 1976 av pave Paul VI, med *[[Santa Teresa al Corso d'Italia]]* som tittelkirke

Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Kardinal Jusztinián Serédi (1884-1945) *1928
*Erkebiskop Endre Hamvas ( 1890-1970) *1944
*Erkebiskop József Ijjas (1901-1989) *1964
*Kardinal *László Lékai* (1910-1986) *1972
## Referanser


## Eksterne lenker
* Biografi på The Cardinals of the Holy Roman Church
Chicheley Hall

**Chicheley Hall** er en herregård i Buckinghamshire i England. Den ble bygget mellom 1719 og 1723, eller ifølge Nikolaus Pevsner mellom 1698 og 1703. Arkitekten var antagelig Thomas Archer, som skal ha designet det for sir John Chester. 

Fasaden er delt i ni seksjoner, og har tre etasjer samt en hevet kjeller. De tre sentrale seksjonen stikker noe frem, og er flankert av massive pilastere i korintisk stil. Bygningen har et preg som minner om kontinentall barokk. 

Inne er det en storsal med panel, som er hentet fra en eldre herregård. Den tidligere bygningen ble skadet under den engelske borgerkrigen, og ble revet etter krigens slutt, og panelet og en overligger i en dørkarm er det eneste som er bevart. I storsalens tak er det malt et klassisk motiv, Herse og hennes søstre som ofrer til Flora. I overetasjen er det et «hemmelig» bibliotek, hvor bokhyllene er skjult bak falsk panel. 

Huset ble kjøpt fra Chesterfamilien av jarl Beatty i 1952. Den hadde da en periode blitt brukt av militæret og som skole. Beatty renoverte den, og brukte blant annet interiørarkitekten Felix Harboard, som er kjent for sitt arbeid ved Luttrellstown slott ved Dublin.

Herregården er i dag hjemmet til lord og lady Nutting, som leier ut rom til brylluper og konferanser.
Bumping

**Bumping** var en prøvesprengning av en atombombe under Operation Dominic. Detonasjonen ble utført på Johnston Island i Stillehavet 6. oktober 1962. Bomben var på 11,3 kilotonn (47,3 terajoule.)

## Se også
*Liste over prøvesprengninger
Bighorn (atombombe)

**Bighorn** var en prøvesprengning av en atombombe under Operation Dominic. Detonasjonen ble utført på Christmasøya i Stillehavet 27. juni 1962. Bomben var på 1.0 megatonn (4,2 petajoule).

## Se også
*Liste over prøvesprengninger
Torild Wardenær

**Torild Wardenær** (født 30. november 1951) er en norsk lyriker og forfatter. Wardenær har studert pedagogikk, mediekunnskap, kunsthistorie, tysk og litteraturvitenskap ved universitetene i Stavanger, Oslo og Bergen. Hun har en mastergrad i litteraturvitenskap ved Universitetet i Bergen. I perioden 1993&ndash;94 studerte hun ved Skrivekunstakademiet i Bergen.

Wardenær debuterte som lyriker i 1994 med diktsamlingen *I pionertiden*, som ble belønnet med Aschehougs debutantstipend. De fleste av hennes diktsamlinger er oversatt til engelsk. Hun har mottatt flere priser for sitt forfatterskap. I 1995 ble hun nominert til Brageprisen for diktsamlingen *Null komma to lux*. I 2007 ble *Psi* nominert til samme pris. Hun mottok Doblougprisen fra Svenska Akademien i 2014.

## Bibliografi
* *I pionertiden* &ndash; dikt, Aschehoug (1994)
* *Null komma to lux* &ndash; dikt, Aschehoug (1995)
* *Houdini til minne* &ndash; dikt, Aschehoug(1997)
* *Døgndrift* &ndash; dikt, Aschehoug (1998)
* *Titanporten* &ndash; dikt, Aschehoug (2001)
* *Paradiseffekten* &ndash; dikt, Aschehoug (2004)
* *Psi* &ndash; dikt, Aschehoug (2007)
* *Mens Higgsbosonet gnager* &ndash; dikt, Aschehoug (2011)
* *Passord: Kairos* - dikt, Aschehoug (2013)
* *Forløp* - dikt, Aschehoug (2016)
* *Velde* - dikt, Aschehoug (2020) 
* *Eks jordisk* - dikt, Aschehoug (2024) 

## Drama
* *Sebramannen* (1998)
* *Ikke et hvilket som helst intermesso* (1998)
* *IKEA* (1999)
* *Drømme-Kasper* (1999)

## Gjendiktning
* *Gnomens liksvøp og andre dikt*. James Tate i utvalg. (2000)

## Priser
* Aschehougs debutantstipend (1994), for *I pionertiden*
* Herman Wildenveys poesipris (1996)  
* Mads Wiel Nygaards legat (1997)
* Halldis Moren Vesaas-prisen (1998)
* Doblougprisen (2014)
* Bayerisches Staatsministerium für Bildung und Kultus, Wissenschaft und Kunst, stipendium til Internationales Künstlerhaus Villa Concordia, Bamberg, Tyskland. April 2015-mars 2016.

## Kilder
*Presentasjon av Torild Wardenær i Forfatterkatalogen på Forfattersentrums nettsider

## Eksterne lenker
* Torild Wardenær: Offisielt nettsted
* Torild Wardenær i NRK Forfatter
* Torild Wardenær i Dagbladet Forfatter
* Digitaliserte bøker av Wardenær hos Nasjonalbiblioteket
*Artikler av og om Wardenær i Norart
Eratosthenes

**Eratosthenes** (gresk Ἐρατοσθένης; født ca. 276 f.Kr. i Kyrene, død ca. 194 f.Kr.) regnes som en av de klassiske greske geografer, matematikere og astronomer. Han var også bibliotekar ved det kjente biblioteket i Alexandria.

På Eratosthenes' tid var Egypt underlagt grekerne og således fikk greske vitenskapsmenn kjennskap til en del av de gamle egypternes vitenskap om Jorda og andre himmellegemer. Eratosthenes er i dag mest kjent for sine beregninger av jordas omkrets og dens avstand til sola. I et hva man må anta var et tidligere handskrift fra Egypt, kom han over opplysninger om at i Syene (nå Aswan) i det sydlige Egypt sto sola ved sommersolverv slik at en stolpe ikke kastet skygge (Aswan ligger rett nord for Krepsens vendekrets, så dette medfører riktighet), og sollyset ble reflektert av vannet i dype brønner. Eratosthenes kjente til at i Alexandria (som ligger på 31,2° N) kastet sola skygge også midtsommers. På den tiden var det anerkjent at jorden var rund og ikke flat, noe som allerede Pythagoras var kjent med.

Gjennom mer nøyaktige målinger av skyggens lengde, sammenholdt med avstanden mellom byene (som han leide en mann til å skritte opp), kom han fram til at jordas omkrets var 250&nbsp;000 ''stadier''. Lengden av en stadie er i dag ikke sikkert kjent, men man antar at én stadie var 625 fot, hvilket tilsvarer 184,8 meter. Således ligger Eratosthenes' beregnede lengdemål på jordas omkrets over polene ca. 15,5 % fra det som er dagens aksepterte verdi (40007,864 km (WGS 84)).

Eratosthenes utviklet også Eratosthenes' sil, en metode for å finne primtall.

## Referanser


## Litteratur
* *Eratosthenes' Geography – Fragments collected and translated, with commentary and additional material*, ved Duane W. Roller, Princeton UP, Princeton (2010). 
* Nicastro, Nicholas: *Circumference: Eratosthenes and the ancient quest to measure the globe.* New York: St. Martin's Press, 2008. 
* Lasky, Kathryn: *The Librarian Who Measured the Earth*. New York: Little, Brown and Company, 1994. ISBN 0-316-51526-4. En illustrert biografi for barn om jordens beregning. Med Kevin Hawkes, illustratør.
* O'Connor, J. J. & Robertson, E. F. (1999): «Eratosthenes of Cyrene». MacTutor. School of Mathematics and Statistics University of St Andrews Scotland.
Edmund Dalbor

** Edmund Dalbor ** (født  den 30. oktober 1869 i Ostrowo i kongedømmet Preussen i Det nordtyske forbund, død 13. februar 1926 i Poznań i Polen) var en av Den katolske kirkes kardinaler. Han var erkebiskop av Gniezno og Poznań 1915&ndash;1926.
## Liv og virke
### Bakgrunn
Edmund Dalbor ble født som sønn av Władysław Dalbor og Katarzyna, født Rutkowska, i den polskspråklige del av Preussen.
### Prest
Edmund Dalbor studerte i Münster, Gnesen (Gniezno), Posen (Poznan) og Roma, og ble presteviet den 25. februar 1893. I 1894 tok han en kirkerettslig doktorgrad ved Det pavelige universitet Gregoriana.

Fra 1893 til 1915 virket han som sjelesørger, dosent og kanoniker i Posen; fra 1909 var han bispedømmets generalvikar.

### Erkebiskop av Gnesen (Gniezno) og Posen (Poznan)
I 1915 ble han utnevnt til erkebiskop av Gnesen og Posen. Han ble bispeviet den 21. september 1915 av Kölns erkebiskop kardinal Felix von Hartmann; medkonsekratorer var Adolf Bertram, biskop av Breslau, og Wilhelm Atanazy Kloske, titulærbiskop av * Theodosiopolis in Armenia* og rektor av Breslaus presteseminar og officialis for erkebispedømmet Gnesen.

### Kardinal
Han ble kreert til kardinal i 1919 av pave Benedikt XV, med *[[San Giovanni a Porta Latina]]* som tittelkirke.

Han deltok ved konklavet 1922 som valgte pave Pius XI.

Kardinalen døde i Poznań i det nå gjenopprettede og forente Polen, i en alder av 56 år. Han er begravet i katedralen i Gniezno.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Kardinal Philipp Krementz (1819-1899) *1868
* Kardinal Anton Hubert Fischer (1840-1912) 
* Kardinal Felix von Hartmann (1851-1919) *1911
* Kardinal *Edmund Dalbor* (1869-1926) *1915

## Referanser


## Eksterne lenker
* Biografi på The Cardinals of the Holy Roman Church
Gabriel Acacius Coussa

** Gabriel Acacius Coussa **(født 3. august 1897 i Aleppo i Syria, da del av Det ottomanske rike, død 29. juli 1962 i Roma) var en av den katolske kirkes kardinaler. Han var tilknyttet Den romerske kurie og var prefekt for Kongregasjonen for østkirkene 1962.

Han ble kreert til kardinal i 1962 av pave Johannes XXIII.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
**Gabriel Acacius Coussa* (1897-1962) *1961

## Referanser


## Eksterne lenker
*  Biografi på The Cardinals of the Holy Roman Church
Maria Goeppert-Mayer

**Maria Goeppert-Mayer** (Göppert-Mayer) (født 28. juni 1906 i Kattowitz, Schlesien (daværende Tyskland, nå Polen), død 20. februar 1972 i San Diego, California) var en tysk-amerikansk fysiker og den neste kvinnen etter Marie Curie som fikk Nobelprisen i fysikk.

Hun underviste ved Johns Hopkins University (1930&ndash;1939), Columbia University (1939&ndash;1946), University of Chicago (1946&ndash;1960) samt ved University of California.

Goeppert-Mayer delte halvparten av Nobelprisen i fysikk med J. Hans D. Jensen i 1963 for sin oppdagelser innen atomkjerners skallstruktur og såkalte magiske tall. (Den andre halvparten gikk til Eugene Paul Wigner for teorier om atomkjernens struktur).

I 1996 ble hun innvotert i National Women's Hall of Fame. 

## Referanser


## Litteratur om Maria Goepptert-Mayer

* Rauch, Judith: «Werde nie eine Frau, wenn du groß bist». I: Charlotte Kerner: *Nicht nur Madame Curie – Frauen, die den Nobelpreis bekamen*, Belz Verlag, Weinheim og Basel 1999, ISBN 3-407-80862-3

## Eksterne lenker
* 

* Nobelprize.org, Kvinnelige prisvinnere
Alexis-Henri-Marie Lépicier

** Alexis-Henri-Marie Lépicier O.S.M. ** (født 28. februar 1863 i Vaucouleurs ved Verdun i Frankrike, død 20. mai 1936 i Roma) var en av Den katolske kirkes kardinaler, og var tilknyttet Den romerske kurie. Han var prefekt for Kongregasjonen for ordensfolket 1928&ndash;1935.

Han ble kreert til kardinal i 1927 av pave Pius XI, med *[[Santa Susanna]]* som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Kardinal Willem Marinus van Rossum, C.SS.R. (1854-1932) *1918
* Kardinal *Alexis-Henri-Marie Lépicier* (1863-1936) *1924

## Referanser


## Eksterne lenker
* Biografi på The Cardinals of the Holy Roman Church
Nikolaj I av Russland

**Nikolaj I av Russland** (russisk: Николай I Павлович [Nikolaj I Pavlovitsj]; 1796–1855) var tsar av Det russiske keiserriket og konge av Polen fra 1825 og frem til sin død i 1855.

Han var kjent for et despotisk styre og drev et stort hemmelig politi og et nettverk av spioner. Utenrikspolitisk sett var han  sterkt imot revolusjoner og hans tilbud om militær støtte til å slå ned revolusjoner rundt om i Europa gav han tilnavnet «Europas politimann». I 1830 avskaffet han det polske kongedømmet etter en revolusjon og gjorde Polen til en russisk provins.

## Referanser


## Eksterne lenker
* 

## Stamtavle

|-
Federico Borromeo d.y.

**Federico Borromeo** (1617–1673) var en av Den katolske kirkes kardinaler. Han var kardinalstatssekretær fra 1670 til sin død.

## Liv og virke
Borromeo ble født i Milano, i slekten til grev d'Arona. Kardinal Giberto Borromeo var hans fetter, og han var i slekt med kardinalene Carlo Borromeo og Federico Borromeo den eldre.
## Biografi
Etter studier i språk og teologi tok han en doktorgrad i *utroque iure*, det vil si både sivil- og kirkerett. Han mottok de lavere ordinasjoner og diakonvielsen i 1644.

Fra 1635 var han i Roma, hvor han var pavelig camerlengo og hadde andre embeter, både innenfor Den romerske kurie og administrasjonen av Pavestatene.

I 1654 ble han bispeviet og utnevnt til titularpatriark av Alexandria. Han virket som nuntius til Sveits fra 1654 til 1665. I 1666 ble han guvernør av Roma, en stilling han hadde til 1668 da han ble nuntius til Spania.

Ved konsistoriet desember 1670 ble han kreert til kardinalprest, med *[[Sant'Agnese fuori le mura]]* som tittelkirke. Fordi hans fetter Giberto var kardinal måtte det gis en dispensasjon fra regelverket som fantes for å forhindre nepotisme. Han ble utnevnt til kardinalstatssekretær samme år.

Borromeo døde i Roma 18. februar 1763, i Quirinalpalasset. Han ble gravlagt nær høyalteret i San Carlo al Corso, som er viet til hans slektning Carlo Borromeo (St. Karl Borromeus).
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Kardinal Laudivio Zacchia (1565-1537) *1605
* Pave Innocens X (1574-1555) *1626
* Kardinal Francesco Peretti di Montalto (1595-1555) *1650
* Kardinal *Federico Borromeo d.y.* (1617-1673) *1654

## Referanser


## Eksterne lenker
*  Biografi på The Cardinals of the Holy Roman Church
Federico Borromeo

**Federico Borromeo** er navnet på to av Den katolske kirkes kardinaler:

*Federico Borromeo den eldre (1564&ndash;1631)
*Federico Borromeo den yngre (1617&ndash;1673)
Herbie Hancock

**Herbert Jeffrey Hancock** (født 12. april 1940) er en amerikansk jazzpianist og -komponist fra Chicago, USA. Han er regnet som en av de største jazzpianistene og -komponistene, og har vært innom trad-jazz, funk, rock og soul – og trukket jazzelementer inn i dette.

Han ble tidlig på 1960-tallet regnet for å være en av de mest lovende nye jazzmusikkere og ble i 1963 del av Miles Davis «second great quintet». Kjente soloverker inkluderer «Cantaloupe Island» og «Watermelon Man». Han har fått en stjerne på Hollywood Walk of Fame.

## Referanser


## Eksterne lenker
* 
* 
* 
*
Konsistoriet desember 1670

**Konsistoriet desember 1670** var det første konsistorium hvor pave Klemens X kreerte kardinaler. Det ble holdt 22. desember 1670 i Vatikanet.

Det ble kreert 3 kardinaler ved dette konsistoriet. 

## Kilder
* Clement X (1670-1676) &ndash; ''The Cardinals of the Holy Roman Church'', besøkt 18. november 2015
Myroslav Ivan Ljubatsjivskyj

**Myroslav Ivan Ljubatsjivskyj**  (ukrainsk Мирослав Іван Любачівський, født 24. juni 1914 i Dolyna i Østerrike-Ungarn som senere ble del av Ukraina, død 14. desember 2000 i Lviv i Ukraina) var en av Den katolske kirkes kardinaler.

## Liv og virke
### Prest
Han ble presteviet den 21. september 1938 i Lwów (Lviv) av storepark for den ukrainske gresk-katolske kirke Andrej Sjeptytskyj, som da var del av Polen, og fortsatte sine teologiske studier i utlandet; Collegium Canisianum i Innsbruck, og Sitten i Sveits, og i Roma ved Pontificio Istituto Biblico, Gregoriana. Under andre verdenskrig ble Vest-Ukraina okkupert og senere annektert av Sovjetunionen, og fra 1940 til 1990 var den ukrainsk-katolske kirke undertrykt i Sovjetunionen. 

Ettersom det derfor ikke var mulig for Ljubatsjivskyj å reise hjem, kom han i 1947 til USA. Der ble han teologiprofessor ved ukrainernes presteseminar i Stamford i Connecticut. I 1968 ble han lærer ved presteseminaret i Washington D.C.

### Erkeepark, storerkeepark
Han ble utnevnt til ukrainsk-katolsk erkeepark av Philadelphia den 13. september 1979. Han ble bispeviet 12. november samme år av pave Johannes Paul II, med medkonsekratorene storerkeepark kardinal Josyf Slipyj og av erkeepark Maksym Hermaniuk.

Den 27. mars 1980 ble han koadjutor for storerkeeparken av Lviv, kardinal Josyp Slipyj (som hadde sin bopel i Roma). Han rykket opp som storerkeepark av Lviv 7. september 1984 (fra kardinal Slipyjs død).

### Kardinal
Han ble kreert til kardinal av pave Johannes Paul II i 1985, med *[[Santa Sofia a Via Boccea]]* som tittelkirke.

De sovjetiske myndigheter opphevet forbudet mor den ukrains-kaolske kirke i 1989, etter den kalde krigen. Først 30. mars 1991 ble det mulig for kardinal Ljubatsjivskyj å vende tilbake til Ukraina. Han døde i 2000. 

Lubachivsky ble begravet i St. Georgskatedralen i Lviv.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Myroslav Ivan Ljubatsjivskyj*(1914-2000) *1979

## Referanser


## Eksterne lenker
* Biografi på The Cardinals of the Holy Roman Church
Juan Gualberto Guevara

**Juan Gualberto Guevara y de la Cuba** (1882–1954) var en katolsk kardinal. Han var erkebiskop av Lima 1945–1954.

## Liv og virke
### Bakgrunn
Juan Gualberto Guevara var sønn av Simón Guevara og hans hustru Eulogia Cuba. Han studerte katolsk teologi og filosofi ved Seminario de San Jerónimo i Arequipa.

### Prest
Den 6. juni 1906 ble han presteviet, og arbeidet i den først peruanske, men siden 1883 chilenske byen Arica. Da Peru i 1910 brøt de diplomatiske forbindelser med Chile om forståelsen av Ancón-traktaten, måtte han forlate Arica. Fra 1910 til 1920 var han viserektor ved presteseminaret i Arequipa, og fra 1916 til 1940 var han journalist og utgiver av den peruanske avisen *El Deber*. Han fullførte kirkerettsstudier ved det pavelige universitet Gregoriana i Roma, og derfra ble han doktor i kirkerett i 1922.

### Biskop, erkebiskop av Trujillo
Pave Pius XII utnevnte i 1940 Guevara til biskop av Trujillo. Han ble bispeviet 2. mars 1941 av den apostoliske nuntius i Peru og senere kardinal Fernando Cento. Medkonsekrerende var Felipe Santiago Hermosa y Sarmiento, biskop av Cuzco, og Domingo Juan Vargas, emeritert biskop av Huaraz. 

I 1943 fulgte hans utnevnelse til erkebiskop av Trujillo og tidlig 1945 til militærbiskop. 

### Erkebiskop av Lima
Den 16. desember 1945 ble han utnevnt til erkebiskop av Lima.

### Kardinal
Han ble kreert til kardinalprest den 18. februar 1946 av pave Pius XII, med  *[[Sant'Eusebio]]* som tittelkirke. Han var den første perunske kardinal. Kardinal Guevara døde 27. november 1954 etter langvarig kreftlidelse i Lima, og ble begravet i byens katedral.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci (Porcelli) (1863-1928) *1895
* Kardinal Fernando Cento (1883-1973) *1922
* Kardinal *Juan Gualberto Guevara y de la Cuba* (1882-1954) *1941

## Referanser


## Eksterne lenker
* Biografi på The Cardinals of the Holy Roman Church
Dominic Ignatius Ekandem

**Dominic Ignatius Ekandem** (født 23. juni 1917 i Obio Ibiono ved Uyo i Protektoratet Sør-Nigeria, død 24. november 1995 i Abuja ) var en av Den katolske kirkes kardinaler. Han var biskop av Ikot Ekpene 1963–1989, og biskop-erkebiskop av Abuja 1989&ndash;1992.

Han ble kreert til kardinal i 1976 av pave Paul VI, med *[[San Marcello al Corso]]* som tittelkirke.

Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal Joseph MacRory (1861-1945) *1915
* Erkebiskop John Francis D'Alton (1882-1963) *1942
* Biskop James Moynagh, S.P.S. (1903-1985) *1947
* Kardinal *Dominic Ignatius Ekandem* (1917-1995) *1954

## Referanser


## Eksterne lenker
* Biografi på The Cardinals of the Holy Roman Church
Franjo Kuharić

** Franjo Kuharić ** (født 15. april 1919 i Pribić nær Krašić i Kroatia, den gang Kongedømmet for serbere, kroater og slovenere, død 11. mars 2002 i Zagreb ) var en av Den katolske kirkes kardinaler. Han var erkebiskop av Zagreb 1970&ndash;1997.

Han ble kreert til kardinal i 1983 av pave Johannes Paul II.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Antun Bauer (1856-1937) *1911
* Erkebiskop Josip Antun Ujcić (1880-1964) *1937
* Kardinal Franjo Šeper (1905-1981) *1954
* Kardinal *Franjo Kuharić*

## Referanser


## Eksterne lenker
* Biografi på The Cardinals of the Holy Roman Church
Grytøya-ulykken

**Grytøya-ulykken** var en flyulykke som inntraff den 11. juli 1972 da et militært DHC-6 Twin Otter-fly med kjennetegnet «67-056» på tur fra Bardufoss på den såkalte «Finnmarksruta», kolliderte med fjellsiden om lag 20 meter fra toppen av fjelltoppen Litjetussen på Grytøya ved Harstad. Det var 17 personer ombord i flyet, derav flere barn. Alle omkom.

Ved Bardufoss ble piloten tilrådd å skjære av utenfor Stokmarknes lufthavn, Skagen på grunn av dårlig vær, og i stedet fortsette rett til Bodø lufthavn. Flyet fortsatte likevel til Skagen. Under stigning traff flyet Lille Tussen.

## Etterspill
Det kom frem i ettertid at piloten hadde hatt utilstrekkelig hvile etter en fest natten før. I tillegg var alkoholkonsentrasjonen i blodet for høy (1,0 – 1,5 ‰). Den 5. mai 2005 ble den militære havarirapporten frigitt etter krav fra de pårørende. Der fremkom det at flykapteinen på ulykkesflyet skal ha vært sjefen for 719 skvadron ved Bodø hovedflystasjon. Han var også blant offiserene som fløy den militære charterruten mellom Bodø og Tromsø.

I Luftforsvaret skal det etter at ulykken inntraff ha vært alminnelig kjent at flykapteinen var alkoholpåvirket da flyet tok av ulykkesdagen, siden flykapteinen skal ha festet hele natten før han satte seg ved spaken i ulykkesflyet, men dette ble holdt internt, slik det var vanlig under den kalde krigen. Vedkommende hadde store alkoholproblemer og var en tid også tatt ut av tjeneste som flyver.

## Referanser



## Eksterne lenker
* Om Grytøya-ulykken, fra Forsvarsdepartementet
* Aviation-safety.net – Rapport om ulykken på Aviation Safety Network
* NRK.no – Kritiserer fortielse av full kaptein
* Aftenposten.no – Rettssak 37 år etter flyulykken (Av Ole Magnus Rapp. Publisert og besøkt 7. november 2009)
Paolo Bertoli

**Paolo Bertoli** (1908–2001) var en av Den katolske kirkes kardinaler, og var tilknyttet det pavelige diplomati og Den romerske kurie.

Han var bl.a. *[[chargé d'affaires]]* i Tsjekkoslovakia 1949, men ble forhindret fra å utøve embedet på grunn av det kommunistiske regime, apostolisk delegat i Tyrkia, i Colombia, i Libanon og i Frankrike. Han var nuntius i Egypt, Belgia/Luxembourg og Jugoslavia, prefekt for Kongregasjonen for helligkåringer 1969–1973, og camerlengo 1979–1985.

Han deltok på Annet Vatikankonsil 1962–1965.

Han ble kreert til kardinal i 1969 av pave Paul VI.

Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal *Paolo Bertoli* (1908-2001) *1952
## Referanser


## Eksterne lenker
* The Cardinals of the Holy Roman Church
Hurum-ulykken

**Hurum-ulykken** var en flyulykke som inntraff da et Douglas C-47 Skytrain med registreringsnummer PH-TFA fra flyselskapet Aero Holland styrtet i skogen på Hurum den 20. november 1949 klokken 16.56 under innflyvning til Fornebu lufthavn. 30 av 31 passasjerer og hele besetningen på fire, til sammen 34 personer, omkom. Flyet, som hadde mellomlandet i Brussel, var savnet i 42 timer før det ble funnet. Én gutt overlevde.

Flyulykken på Hurum bidro mer enn noen annen enkeltbegivenhet til det sterke Israel-engasjementet i Arbeiderpartiet i 1950-årene. Flyet som hadde med 28 jødiske barn på vei fra Tunisia til en mellomstasjon i Norge før de skulle videre til sine nye hjem i Israel, styrtet etter at det traff terrenget da det kom inn i skyer på Hurum. Flyet fulgte visuelle flygeregler. Flyulykken var den nest største i Norge til da, bare i Kvitbjørn-ulykken hadde det omkommet flere. Den jødiske gutten som overlevde het Isac Allal. Han ble hentet i skogen av medlemmer av Drammen HV ungdomstropp og kjørt til Drammen sykehus. Her ble han liggende en ukes tid. 

Ulykken gjorde et enormt inntrykk på det norske folk. Arbeiderpartiets partisekretær Haakon Lie var blitt en varm Israel-venn, noe som blant annet hadde sin bakgrunn i hans kontakt med jødiske organisasjoner i USA under krigen. Lie gikk etter ulykken i bresjen for en innsamlingsaksjon som hadde som formål å bygge opp en norsk landsby i Israel, kalt «Moshav Norge». Lie hadde stor innflytelse på Israel-engasjementet i den norske arbeiderbevegelsen, og han har i samtale med utvalget påpekt at han var en meget nær venn av Israels statsminister Golda Meir. Venner av Israel i Norsk Arbeiderbevegelse (VINA) samlet inn penger til en minnestein, som er reist i Moshav Yanuv.

## Se også
* Norske katastrofer og store ulykker

## Referanser


## Litteratur
*

## Eksterne lenker
* Om ulykken på Aviation Safety Network
Antoun Boutros Khoraiche

**Antoun Boutros Khoraiche** (fornavnet tilsvarer norsk *Antonius Peter*, ofte gjengitt med fransk *Antoine-Pierre*, etternavnet skrives også bl.a. *Khreich*; født 20. september 1907 i Ain Ebel ved Tyr  i Libanon, den gang del av Det ottomanske rike, død 19. august 1994 i Beirut) var en av Den katolske kirkes kardinaler, og maronittisk patriark av Antiokia 1970&ndash;1986.

Han deltok på Annet Vatikankonsil 1962&ndash;1965 som biskop av Saida.

Han ble kreert til kardinal i 1983 av pave Johannes Paul II.
## Episkopalgenealogi
Hans episkopalgenealogi er:

* Patriark Youhanna Bawwab el-Safrawi (?- 1656) 
* Patriark Georges Rizqallah Beseb’ely (1595-1670) *bispeviet 1656
* Patriark Estephan Douaihi (1630-1704) *1668)
* Patriark Jacob IV Awad (?-1733) *1698
* Patriark Siméon VII Awad (1683-1756) *1716
* Patriark Joseph VI Estepha (1729-1793) *1754
* Patriark Yuhanna El-Helou (Dolce) (?-1823) *1786
* Patriark Youssef Boutros Hobaish (Habaisci) (1787-1845) *1820
* Patriark Boulos Boutros Mass’ad (Massaad) (1806-1890) *1841
* Patriark Elias Pierre Hoyek (Hoayek) (1843-1931) *1889
* Patriark Antonio Pierre Arida (1863-1955) *1908
* Patriark *Antoine Pierre Khoraiche* (1907-1994) *1950

## Referanser


## Eksterne lenker
* Biografi på The Cardinals of the Holy Roman Church
Tor Skjønsberg

**Tor Skjønsberg** (født 27. april 1903, død 8. september 1993) var en norsk advokat, industrileder, politiker og motstandsmann. Han var den reelle lederen for Hjemmefronten til 1944 og en kort periode skipsfartsminister like etter krigen. I etterkrigstiden var han virksom som advokat, styremedlem og styreleder i en rekke store industriforetak og som forsvarsvenn, og han var den første formannen for Folk og Forsvar.

## Leder for Hjemmefronten
Tor Skjønsberg var utdannet jurist i 1927. I 1941 var han med på å organisere «Grimelundsmøtene» på Grimelund gård. Disse møtene anses som starten på organisert motstand i Norge, og Skjønsberg har blitt kalt «hjernen bak Hjemmefronten». Han var den reelle lederen av Hjemmefronten i Norge inntil han måtte flykte til Sverige i november 1944. Etter at Skjønsberg måtte flykte, tok Paal Olav Berg over som leder for motstandsbevegelsen.

## Statsråd
Skjønsberg var skipsfartsminister i Einar Gerhardsens samlingsregjering fra juni til november 1945.

## Senere virke
I november 1945 gikk Tor Skjønsberg ut av regjeringen. Hans ønske om et mer anonymt liv ble respektert av de andre lederne i hjemmefronten, og hans rolle under krigen var derfor lite kjent frem til hans død.

I etterkrigstiden var han virksom som advokat og industrileder. Skjønsberg var styremedlem i Hafslund i 30 år, 20 av disse som styreformann. Han var også styremedlem i blant annet Frydenlunds Bryggeri, Dyno Industrier, Norsk Jernverk, Den norske Amerikalinje og Verdens Gang.

Skjønsberg var også forsvarsvenn og var den første formannen for Folk og Forsvar fra 1950 til 1955.

Tor Skjønsberg hadde en naturlig beskjedenhet og ønsket ikke offentlig oppmerksomhet; *Aftenposten* skrev at han var «svært tilbakeholden med å snakke om sin fremtredende rolle i krigsårene – og om sine senere topp-posisjoner i norsk næringsliv for den saks skyld».

Han var halvbror av Kari Skjønsberg og far til bistandsarbeideren Else Skjønsberg.

## Referanser


## Eksterne lenker
* 
*
Pute

En **pute** er en gjensydd pose, oftest av tøy, fylt med et mykt materiale, til bruk som støtte for en som hviler, ligger eller sitter. 

## Putetyper
Som **støtteputer** er **hodepute** som hodeunderlag i ei seng vanligst, men også **[[sofa]]puter**, **ryggputer**,  og andre puter til bruk i stoler og på benker er vanlige. Flere av disse er **[[dekor]]puter** bare til pynt.  

Det kan ellers være myke puter på bærestropper og idrettsutstyr og **seleputer** på seletøy. Andre puter er  for eksempel **[[nål]]eputer**, **syputer** eller **knipleputer** og **lukteputer** (til parfyme).

Ordet «pute» betød opprinnelig «noe som er oppsvulmet eller oppblåst» og brukes fremdeles med denne betydningen. Under føttene er det for eksempel **tåputer**, og kameler har spesielle **tråkkeputer**. «Pute» betegner også en lang rekke gjenstander innenfor flere fagområder, ofte i betydningen **støtpute**.

## Materialer og fyll

Fra gammelt av ble hodeputer og dyner fylt med tørt gress eller halm, fjær, krøllhår og liknende. Finere puter ble stoppet med mykt og lett dun, helst såkalt edderdun, det vil si dun fra ærfugl, og dunsanking var tidligere en viktig næringsvei enkelte steder ved kysten i Norge. I dag er hodeputer ofte fylt med dun av forskjellige tamme gjess og ender eller med moderne, syntetiske, lette og allergivennlige materialer. 

Selve puteposen kan være sydd av vevd stoff, tidligere helst av lin, seinere overveiende av bomull. Finere puter kan også være sydd av silke eller sateng. Andre typer puter kan være lagd av fløyel, skinn og annet. Puter kan også være fylt med luft.

### Putevar
Fordi tykke puter er vanskelige å vaske og tørke, kan puter, særlig hodeputer i senger, beskyttes med et eget trekk eller putevar. Det hindrer puta fra å bli skitten og er lett å skifte og vaske. Andre puter har vanligvis et igjensydd trekk av grovere kvalitet og med mer pynt.

## Annet
Sovestillingen var i tidligere tider ofte halvt sittende, og store puter og korte senger var derfor vanlige.

I Japan og andre steder i Asia har det tradisjonelt også vært brukt små treskamler som nakkestøtter istedenfor myke hodeputer av stoff. Også i antikkens Pompeii er det funnet murte senger med harde puter, det vil si forhøyninger av stein ved hodeenden.


Fil:Walraversijde18.jpg|Europeiske barnesenger fra ca. 1465 med store puter og tepper med overlaken.
Fil:Carl_Spitzweg_017_(Der_arme_Poet).jpg|Den tyske maleren Carl Spitzwegs kjente motiv av den fattige poeten fra 1839 viser store puter og en halvveis oppreist liggestilling.


## Se også
* Laken
* Dyne
* Seng

## Eksterne lenker
* 
* Gammel bruk av ordet pute på dansk
André-Damien-Ferdinand Jullien

**André-Damien-Ferdinand Jullien** (født 25. oktober 1882 i Pelussin ved Lyon i Frankrike, død 11. januar 1964 i Roma) var en av Den katolske kirkes kardinaler, og var tilknyttet  Den romerske kurie. Han var dekanus for Den romerske rota 1944&ndash;1964.

Han ble kreert til kardinal i 1958 av pave Johannes XXIII, som prest, og ble bispeviet i 1962.

Han deltok i konklavet 1963 som valgte pave Paul VI.

Han deltok på Annet Vatikankonsils første to sesjoner 1962&ndash;1965.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
*Kardinal *André-Damien-Ferdinand Jullien* (1882-1964) *1962
## Referanser


## Eksterne lenker
* Biografi på The Cardinals of the Holy Roman Church